Lapti rakentaa kerrostalon Möljän kortteliin Oulun Toppilansalmeen | Rakennusliike Lapti Oy
8.10.2018 10:51:50 EEST | Rakennusliike Lapti Oy
Lapti Groupiin kuuluva Rakennusliike Lapti Oy rakentaa uuden Möljän kortteliin, Oulun Toppilansalmeen L-muotoisen kerrostalon, jossa on 3-kerroksinen siipi ja korkeampi 8-kerroksinen torni. Taloon on suunniteltu 81 asuntoa kompakteista yksiöistä kattokerroksen isoon perheasuntoon.
Asunto Oy Oulun Pehtoorin huoneistot ovat valoisia ja viihtyisiä. Pintamateriaaleihin on valittu Laptin sisustusmallistosta Balanssi. Se henkii vahvaa tasapainoa ja luo siten kodikkaan ilmapiirin, jossa niin silmä kuin mielikin lepää. Väreinä Balanssi painottaa tammea ja vaaleaa puuta sekä harmaan ja greigen sävyjä.
Polkupyöräpaikat on sijoitettu kellariin ja autopaikat pihakannen alle rakennettavaan autohalliin, jonne pääsee asunnoista suoraan hissillä. Autohalliin rakennetaan myös sähköautojen latauspisteitä.
Toppilansalmen rannalle rakennettava Möljän kortteli muodostuu kuudesta kerrostalosta. Rannan puolelle nousee kolme 3-kerroksista taloa ja niiden taakse kolme 3-12 kerroksista taloa. Koko korttelin rakentaminen kestää arviolta neljästä viiteen vuotta.
Toppilansalmeen nouseva Möljän kortteli tarjoaa modernia asumista merellisessä ympäristössä. Alueen suunnittelussa on huomioitu asukkaiden arjen sujuvuus. Hyvien kulkuyhteyksien lisäksi asukkaat toivovat mukavuuspalveluita lähellä kotia. Tätä päivää ovat korttelin autohalliin tulevat sähköautojen latauspaikat ja Smartpost- automaatti, johon asukkaat voivat vastaanottaa ja lähettää postipaketteja, kertoo Rakennusliike Lapti Oy:n Pohjois-Suomen aluejohtaja Panu Hulkko.
KerrostalokortteliKortteliLaptiLapti Pohjois-SuomiMöljäMöljän kortteliToppilansalmiuudishankeuudiskohde
Aluejohtaja Panu Hulkko, Rakennusliike Lapti Oy Pohjois-Suomi, puh. 040 500 4229
Rakennusliike Lapti Oy rakentaa meren ääreen Möljän kortelin Ouluun. Kortteliin tulee asuntoja yksiöistä tilaviin perheasuntoihin.
Lapti Group on nopeasti kasvava suomalainen rakennusalan konserni, joka keskittyy asunto- ja palvelutilarakentamisen lisäksi talotekniikan projektitoteutuksiin. Lapti Groupilla on työntekijöitä noin 800 henkilöä, ja sen liikevaihto tilikaudella 2017 oli noin 225 miljoonaa euroa. www.lapti.fi
Laptin rakentama Kuopion Portin A-vaihe harjakorkeuteen7.6.2019 11:22:34 EEST | Tiedote
Lapti rakentaa Limingantullin Veturi -toimistokiinteistökokonaisuuden Ouluun31.5.2019 13:00:00 EEST | Tiedote
Laptin kannattava kasvu jatkuu16.4.2019 00:20:00 EEST | Tiedote
Asunto-, palvelu- ja toimitilarakentamiseen sekä kiinteistökehitykseen ja talotekniikkapalveluihin keskittyvän Rakennusliike Lapti Oy -konsernin liikevaihto vuonna 2018 oli 284,1 (227,6) miljoonaa euroa. Kasvua edellisvuoteen oli 24,8 %. Konsernin liiketulos oli 17,0 (17,4) miljoonaa euroa eli 6,0 % (7,6 %) liikevaihdosta. Vakavaraisuutta kuvaava omavaraisuusaste säilyi hyvällä tasolla ollen 36,6 % (34,8 %). Vuoden lopussa konsernissa työskenteli 741 henkilöä. Rakennusliike Lapti Oy -konserniin kuuluu Rakennusliike Lapti Oy ja tytäryhtiö Laptitec Oy ja se on osa Lapti Group Oy -konsernia.
Lapti laajentaa toimintaansa asiakaslähtöisiin toimitilaratkaisuihin28.3.2019 09:00:04 EET | Tiedote